 Katika mchezo huo wa pili katika raundi ya pili, Mburahati walianza kuliandama lango la Temeke Queens mapema na katika dakika ya 15, Mwanahamisi Omar aliipatia bao Mburahati. Mwanahamisi aliongeza mabao mengine katika dakika za 19 na 34.Katika dakika ya 20, beki wa Temeke Queens, Neema Charles alijifunga akiwa katika harakati za kuokondoa shuti la Mwanahamisi. Katika kipindi cha pili, Temeke Queens walibadilika na kutandaza soka maridadi, lakini juhudi zao hazikuweza kubadilisha matokeo ya mchezo.Akizungumza baada ya mchezo huo kocha wa timu ya Mburahati, Noah Kanyaga alisema anashukuru kwa ushindi waliopata kwani ni ishara nzuri katika safari ya kuelekea kutwaa ubingwa.